Nyeste Skilderie af Kiøbenhavn, 1828-07-01
Et Besøg hos Birmannernes Konge i Ava 1826. Da Krigen aldeles var op bort, besluttede Meddeleren af Efterretningen om dette mærkværdige Besøg, at begive sig med den engelske Gesandt Grev Crawford, til denne Hovedstad i det birmanniske Rige. Omtrent to engelske Mile fra Fæstningen gik de i Land, i den Forventning, at blive Kongen forestillet; indtil dette var skeet kunde det ikke tillades dem at komme ind i Staden. Men førend denne Prøvelsestid var forbi, bleve de indbudne til et Vandpartie, der finder hvert Aar Sted i Kongens og hans Families Overværelse. For at nyde dette prægtige Syn, uden at sees, da dette vilde været upassende førend de vare forestillede, saa lod man et stor Skib kaste Anker midt i Floden lige for Kongens saakaldte Vandpallads. Ombord paa dette Skib saae de Festen. Den bestaaer i Veddefart af Krigskibe, og den, som vinder Seir, faaer, foruden en Foræring, Tilladelse til at føre Kongens Barke. De Jndfødte styre deres Baade med utrolig Hurtighed og Færdighed. Der gives intet skiønnere Syn end denne store med forgyldte Skibe bedækkede Flod. Nogle Dage derefter fandt AudiencenSted i Palladset, der er en prægtig Bygning af Tiæ, udvendig og indvendig heel forgyldt, og som gaaer ud i en Pyramide, paa hvilken der er anbragt en Parasol. Alt hvad der hører til Kongedommet eller Religionen er kronet paa denne Maade. Palladset ligger i en lille By, A. O. for Ava. Efterat Britterne havde tagit Skoene af bleve de førte ind i en stor Sal, hvor hele Hoffet var forsamlet. Man anviste dem Plads ligge for Kongen. Ved et af Musiken givel Løsen, aabnede en Dør sig i de øvre Deele af Tronen, og Majestæten, fra Top til Taa bedækket med Guld og Ædelstene, lod sig see. Efler ham kom Dronningen med Prindsesserne og toge ogsaa Plads paa Tronen, Monarken spurgte nu, hvor disse Folk vare. Gesandten svarede, at de vare Undersaatter af Kongen af England, afsendte med Breve fra Generalgouverneuren, i Jndien, for at lykønske ham til Fredsslutningen. Hs. Majestæt gjorde derpaa adskillige Spørgsmaale, og da disse vare besvarede, trak han sig tilbage, efter at han havde tildeelt nogle Titeler, gjennemseet Fortegnelsen over Foræringerne og ladet fremsætte Forfriskninger. Denne Fyrste seer ret godt ud, er omtrent fyrgetyve Aar gammel, før og velskabt. Han bærer et Guld gevandt, der omgiver hans Legeme tæt som et Pantser, og hænger langt ned ad Skuldrene, hvorved han seer bredere ud end han virkeligen er. Hans Hovedbedækning er en pramideformig Hjelm, lig det hvormed Afgudsbillederne Gantema og Budah ere bedækkede, men rigt besatte med Rubiner og Diamanter. Hans Fingre ere fulde af Ringe, og en lang Guldkjæde, bestaaende af fire og tyve Flætninger, der betegne Rigets høieste Rang, hænger ned ad hans venstre Skulder. Paa en ved Siden af ham liggende Pude af Guldstof og rødt Fløiel, ligger hans Sværd, hvis Skede og Greb ere af Guld, besat med Rubiner. Dronningen har et langt Gevandt af guldbroderet rødt Fløiel, bedækket med en Tunica af Musselin, prydet med Guldpailleter. Paa Hovedet havde hun en græsk Kasket af Guld, bedækket med Ædelstene. Hun er den første birmanniske Dronning, der har vist sig med sin Gemal paa Tronen. Han synes at elske hende, og i det Hele er hun snarere smuk end hæslig. Paa Grund af hendes Characteer haves hun mere end elskes af Folket. Hun er meget andægtig, og opretter uophørligen Pagoder for Budha, men i hendes Gemak og i Kongens Fraværelse bestaaer hendes største Fornøielse i at nyde overdrevent meget Opium. - Den hvide Elephant stod paa et prægtigt Tæppe i Gaarden. Hans Seletøi, er af rødt Fløiel, smykket med Diamanter og Rubiner. Som andre fornemme Personer, siger Forfatteren, har han eller har han havt Provindsen Arakan til sit Underhold. Nu, da vi have frataget ham denne, maa Himlen vide hvad han lever af. - Den formodede Tronarving, Kongens ældste Søn, avlet med hans første Kone, er et ungt Menneske paa sexten Aar, Moderen holder ham stedse fjern fra Faderen, og det er ham ikke tilladt at lade sig see offentligen med hiin. - - Anføreren for Hæren er Kongens Broder, Prinds Tharamattee, en smuk Mand, som holder meget af Europæere. Dronningens Broder, Mendage, kaldes den store Fyrste. "Vi bleve, vedblev Forf., meget glimrende optagne af ham. Ved Jndtrædelsen i Audiencesalen modtoges vi af en Gruppe smukke Fruentimmer, som bare Gevandter af Guld og rødt Fløiel og pyramideformige Huer paa Hovedet. Paa hver Side af Værelset befandt andre pyntede Fruentimmer sig, der dansede ved musicalske Instrumenters Lyd. Strax efterat vi havde sat os ned, traadte Fyrsten med sin Gemalinde og Datter ind. Han seer ud som om han var udsvævende og er desuden berygtet for sin Grusomhed. Hans syttenaarige Datter er meget smuk, og for en Birmanerinde, saare lys af Ansigtsfarve, hendes Træk ere af den Art, at hun selv i England kunde gielde for smuk. Her, som overalt, bleve vi opvartede med Forfriskninger. De bestode af Betel, Thee, Confiturer, ristede Græshopper *) og Cigarer. Disse ere saa almindelige, at det ansees for et Tegn paa Fattigdom, naar man ikke stedse bærer een i Munden. Det Cabinet af Mynter og skaarne Stene, som Kongen af Nederlandene eier, og som findes i Haag, bestaar af 33,675 Medailler og Mynter, hvoriblandt 5800 Græske og 1183 Romerske, samt 1325 skaarne Stene. Mærkværdige i høieste Grad er den herlige Gemme af Da lion, forestillende en bevæbnet Qvindes Kamp med en af Havet opstigende Hest, og en Camee, den tredie i Størrelse blandt alle bekjendte Onyrer (10 Tommer høi, 6 1/2 bred).*) Disse, mener Forf. ere aldeles ingen ubehagelig Ret, naar man eengang har vant sig til den Jdee, at man spiser et Jnseet.